Diari Oficial de la Generalitat Valenciana


Sumari del DOGV 6367, del 01-10-2010 (2010/10311)

RESOLUCIÓ d'1 de setembre de 2010, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a la realització de treballs d'investigació en matèria d'atencions pal·liatives per a l'any 2010.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6367

Data del DOGV
:   01-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10326


Data del document
:   01-09-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 de setembre de 2010, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a la realització de treballs d'investigació en matèria d'atencions pal·liatives per a l'any 2010. [2010/10083]  
En els pressupostos de la Generalitat per a l'exercici 2010 hi ha una dotació de vint mil euros (20.000,00 €), en l'aplicació pressupostària 04.78.72.0723.775.47, línia de subvenció T6874000, que té com a finalitat fomentar projectes i la difusió de bones pràctiques que versen sobre matèries relacionades la complexitat i continuïtat assistencial de les atencions pal·liatives i malalties cròniques a la Comunitat Valenciana.  
A través de l'Orde 11/2010, de 2 de juny de 2010, de la Conselleria de Sanitat (Diari Oficial de la Comunitat Valenciana número 6291, de 17.06.2010), es van convocar ajudes per a la realització de treballs d'investigació en matèria d'atencions pal·liatives per a l'any 2010 i es van establir les bases reguladores per a concedir-les. D'acord amb el que establix l'orde, es van sol·licitar les ajudes per a projectes d'investigació.  
Una vegada estudiats els projectes, d'acord amb els criteris de selecció establits en la base 7.2 de l'orde, es va resoldre provisionalment la convocatòria, en data 26 de juliol de 2010. Una vegada notificada a les persones interessades, esta resolució obria un termini de set dies hàbils per a presentació d'al·legacions i enviar els escrits d'acceptació en les condicions decidides per la comissió.   
Per tant, a la vista del que establix la base huitena i d'acord amb el que disposa la disposició addicional única de l'orde, resolc:  
Primer  
Concedir les ajudes per a finançar els projectes de 2010 per a treballs d'investigació en matèria d'atencions pal·liatives objecte de la convocatòria, allistats en l'annex I, per un import total de sis mil huit-cents vint-i-cinc euros (6.825,00 €), i desestimar les sol·licituds dels projectes allistats en l'annex II, perquè han aconseguit una puntuació menor en la valoració feta per la comissió.  
Les entitats beneficiàries de les ajudes han d'acreditar, en el termini de deu dies hàbils des de la notificació d'esta resolució, que estan al corrent de les obligacions tributàries, estatals i autonòmiques, i amb la Seguretat Social, de la manera que establix l'Orde de 30 de maig de 1996 de la Conselleria d'Economia i Hisenda.  
Les entitats que han sigut beneficiàries de les ajudes han d'enviar a la Direcció General d'Assistència Sanitària una memòria detallada del projecte i la justificació econòmica de les despeses corrents derivades de l'execució del projecte abans d'acabar l'exercici.  
Finalment, segons el que establix el punt 5 de la base onze de l'orde, els beneficiaris han de presentar la documentació justificativa abans de l'1 de desembre de 2010.  
Segon  
Contra esta resolució, que esgota la via administrativa, pot interposar-se un recurs contenciós administratiu en el termini de dos mesos comptador des de l'endemà de la recepció d'esta notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, i els articles 109 i 110 de la Llei 30/1992 de 26 de novembre, de Règim Jurídic de les Administracions Públiques i del Procediments Administratiu Comuns, tot això sense perjuí de la possibilitat que les persones interessades puguen interposar qualsevol altre recurs que estimen pertinent.  
València, 1 de setembre de 2010.- El director gerent de l'Agència Valenciana de Salut: Luis Rosado Bretón.  
Annex I  
Projectes adjudicats  
  
Els projectes concedits els valorarà la comissió de seguiment de les ajudes esmentades a fi d'extraure la major productivitat i difusió dels treballs realitzats.  
Annex II  
Projectes exclosos  
  
\* \* \* \* \*  
Anexo I  
Proyectos adjudicados  
  
Los proyectos concedidos se valoraran por la comisión de seguimiento de las ayudas precitadas con el fin de extraer la mayor productividad y difusión de los trabajos realizados.   
Anexo II  
Proyectos excluidos  
